title: Rozhodnutie Európskeho parlamentu (EÚ) 2017/1737 z 27. apríla 2017 o účtovnej závierke spoločného podniku ECSEL za rozpočtový rok 2015

text:
               29.9.2017

               SK

               Úradný vestník Európskej únie

               L 252/350

         ROZHODNUTIE EURÓPSKEHO PARLAMENTU (EÚ) 2017/1737
   z 27. apríla 2017
   o účtovnej závierke spoločného podniku ECSEL za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku ECSEL za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky spoločného podniku ECSEL za rozpočtový rok 2015 spolu s odpoveďou spoločného podniku (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória spoločnému podniku za plnenie rozpočtu za rozpočtový rok 2015 (05875/2017 – C8-0091/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 209,

               —

               so zreteľom na nariadenie Rady (EÚ) č. 561/2014 zo 6. mája 2014 o založení spoločného podniku ECSEL (4), a najmä na jeho článok 12,

               —

               so zreteľom na delegované nariadenie Komisie (EÚ) č. 110/2014 z 30. septembra 2013 o vzorovom nariadení o rozpočtových pravidlách pre subjekty verejno-súkromného partnerstva uvedené v článku 209 nariadenia Európskeho parlamentu a Rady (EÚ, Euratom) č. 966/2012 (5),

               —

               so zreteľom na článok 94 rokovacieho poriadku a prílohu IV k nemu,

               —

               so zreteľom na správu Výboru pre kontrolu rozpočtu (A8-0113/2017),

               1.

               schvaľuje účtovnú závierku spoločného podniku ECSEL za rozpočtový rok 2015;

               2.

               poveruje svojho predsedu, aby postúpil toto rozhodnutie výkonnému riaditeľovi spoločného podniku ECSEL, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 473, 16.12.2016, s. 24.

      (2)  Ú. v. EÚ C 473, 16.12.2016, s. 25.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 169, 7.6.2014, s. 152.

      (5)  Ú. v. EÚ L 38, 7.2.2014, s. 2.


title: Rozhodnutie Rady 2008/389/SZBP zo 7. apríla 2008 o uzavretí Dohody medzi Európskou úniou a Stredoafrickou republikou o štatúte ozbrojených síl pod vedením Európskej únie v Stredoafrickej republike

text:
               24.5.2008

               SK

               Úradný vestník Európskej únie

               L 136/45

         ROZHODNUTIE RADY 2008/389/SZBP
   zo 7. apríla 2008
   o uzavretí Dohody medzi Európskou úniou a Stredoafrickou republikou o štatúte ozbrojených síl pod vedením Európskej únie v Stredoafrickej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 24,
   so zreteľom na odporúčanie predsedníctva,
   keďže:

               (1)

               Bezpečnostná rada Organizácie Spojených národov prijala 25. septembra 2007 rezolúciu 1778 (2007), ktorou sa zriaďuje misia Organizácie Spojených národov v Stredoafrickej republike a v Čade (MINURCAT) a ktorou sa Európska únia poveruje realizovať v týchto krajinách na obdobie 12 mesiacov od vyhlásenia počiatočnej operatívnej spôsobilosti operáciu zameranú na podporu misie OSN. Rezolúcia okrem toho vyzvala vládu Čadu, vládu Stredoafrickej republiky a Európsku úniu, aby čo najskôr uzavreli dohody o štatúte ozbrojených síl pôsobiacich v rámci operácie Európskej únie.

               (2)

               Rada 15. októbra 2007 prijala jednotnú akciu 2007/677/SZBP o vojenskej operácii Európskej únie v Čadskej republike a Stredoafrickej republike (1) (EUFOR Tchad/CAR).

               (3)

               Predsedníctvo, ktorému pomáha generálny tajomník/vysoký predstaviteľ, na základe poverenia udeleného Radou 18. septembra 2007 v súlade s článkom 24 Zmluvy o Európskej únii dojednalo dohodu medzi Európskou úniou a Stredoafrickou republikou o štatúte ozbrojených síl pod vedením Európskej únie v Stredoafrickej republike.

               (4)

               Dohoda by sa mala schváliť,

         ROZHODLA TAKTO:
   Článok 1
   Dohoda medzi Európskou úniou a Stredoafrickou republikou o štatúte ozbrojených síl pod vedením Európskej únie v Stredoafrickej republike sa týmto v mene Európskej únie schvaľuje.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu splnomocnenú podpísať dohodu s cieľom zaviazať Európsku úniu.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Bruseli 7. apríla 2008

            Za Radu

            predseda

         R. ŽERJAV

      (1)  Ú. v. EÚ L 279, 23.10.2007, s. 21.
    ---documentbreak---

               24.5.2008

               SK

               Úradný vestník Európskej únie

               L 136/46

         PREKLAD
   DOHODA
   medzi Európskou úniou a Stredoafrickou republikou o štatúte ozbrojených síl pod vedením Európskej únie v Stredoafrickej republike
   EURÓPSKA ÚNIA, ďalej len „EÚ“,
   na jednej strane a
   STREDOAFRICKÁ REPUBLIKA, ďalej len „hostiteľský štát“,
   na strane druhej,
   ďalej len „zmluvné strany“,
   BERÚC DO ÚVAHY:

               —

               rezolúciu Bezpečnostnej rady OSN 1778 (2007) z 25. septembra 2007,

               —

               jednotnú akciu Rady 2007/677/SZBP z 15. októbra 2007 o vojenskej operácii Európskej únie v Čadskej republike a Stredoafrickej republike (EUFOR Tchad/RCA),

               —

               skutočnosť, že touto dohodou nie sú dotknuté práva a povinnosti strán podľa medzinárodných dohôd a iných nástrojov, ktorými sa zriaďujú medzinárodné súdy a tribunály, vrátane štatútu Medzinárodného trestného súdu,

         SA DOHODLI TAKTO:
   Článok 1
   Rozsah pôsobnosti a vymedzenie pojmov
   1.   Táto dohoda sa vzťahuje na ozbrojené sily pod vedením Európskej únie a ich personál.
   2.   Táto dohoda sa uplatňuje iba na území hostiteľského štátu.
   3.   Na účely tejto dohody:

               a)

               „ozbrojené sily pod vedením Európskej únie (EUFOR)“ znamenajú vojenský hlavný štáb EÚ a národné kontingenty, ktoré sa zúčastňujú operácie, ich zariadenia a dopravné prostriedky;

               b)

               „operácia“ znamená prípravu, vytvorenie, vykonanie a podporu vojenskej misie v nadväznosti na rezolúciu Bezpečnostnej rady OSN 1778 (2007) z 25. septembra 2007;

               c)

               „veliteľ ozbrojených síl EÚ“ znamená veliteľa na mieste operácie;

               d)

               „vojenský hlavný štáb EÚ“ znamená vojenský hlavný štáb a jeho zložky bez ohľadu na ich sídlo podliehajúci vojenským veliteľom EÚ, ktorí vykonávajú vojenské velenie alebo kontrolu operácie;

               e)

               „národné kontingenty“ znamenajú jednotky a zložky patriace členským štátom Európskej únie a iným štátom, ktoré sa zúčastňujú operácie;

               f)

               „personál EUFOR-u“ znamená civilný a vojenský personál pridelený EUFOR-u, ako aj personál podieľajúci sa na príprave operácie a personál vykonávajúci misiu pre vysielajúci štát alebo inštitúciu EÚ v rámci operácie, pokiaľ nie je v tejto dohode ustanovené inak, na území hostiteľského štátu s výnimkou miestneho personálu a personálu zamestnaného medzinárodnými obchodnými zmluvnými dodávateľmi;

               g)

               „miestny personál“ znamená personál pozostávajúci zo štátnych príslušníkov alebo osôb s trvalým pobytom v hostiteľskom štáte;

               h)

               „zariadenia“ znamenajú všetky priestory, ubytovanie a pozemok potrebný pre EUFOR a personál EUFOR-u;

               i)

               „vysielajúci štát“ znamená štát poskytujúci EUFOR-u národný kontingent.

         Článok 2
   Všeobecné ustanovenia
   1.   EUFOR a personál EUFOR-u dodržiava zákony a nariadenia hostiteľského štátu a zdrží sa konania alebo činnosti, ktorá sa nezlučuje s cieľmi operácie.
   2.   EUFOR pravidelne informuje vládu hostiteľského štátu o počte členov personálu EUFOR-u umiestnených na území hostiteľského štátu.
   Článok 3
   Identifikácia
   1.   Personál EUFOR-u musí mať vždy pri sebe pas alebo vojenský preukaz totožnosti.
   2.   Vozidlá, lietadlá, plavidlá a iné dopravné prostriedky EUFOR-u musia byť zreteľne označené značkami EUFOR a/alebo poznávacími značkami, s ktorými sú oboznámené príslušné orgány hostiteľského štátu.
   3.   EUFOR má právo na vyvesenie vlajky Európskej únie a označenia, ako napr. vojenské insígnie, hodnosti a oficiálne znaky, na zariadeniach, vozidlách a iných dopravných prostriedkoch. Uniformy personálu EUFOR-u sú zreteľne označené znakom EUFOR. Národné vlajky alebo insígnie národných kontingentov tvoriacich súčasť operácie môžu byť vyvesené na zariadeniach EUFOR-u alebo umiestnené na vozidlách a iných dopravných prostriedkoch a uniformách EUFOR-u na základe rozhodnutia veliteľa ozbrojených síl EÚ.
   Článok 4
   Prekračovanie hraníc a pohyb na území hostiteľského štátu
   1.   Personál EUFOR-u vstupuje na územie hostiteľského štátu iba na základe predloženia dokladov stanovených v článku 3 ods. 1 alebo v prípade prvého vstupu na základe individuálneho alebo kolektívneho rozkazu, ktorý vydal EUFOR. Je oslobodený od nariadení o pasoch a vízach, imigračných kontrol a colných kontrol pri vstupe, výstupe alebo na území hostiteľského štátu.
   2.   Personál EUFOR-u nepodlieha právnym predpisom hostiteľského štátu, ktoré upravujú registráciu a kontrolu cudzincov, nepovažuje sa však za oprávneného na získanie trvalého pobytu alebo bydliska na území hostiteľského štátu.
   3.   Majetok a dopravné prostriedky EUFOR-u, ktoré vstupujú na územie hostiteľského štátu, prechádzajú ním alebo z neho vystupujú na účely podpory operácie, sú oslobodené od všetkých požiadaviek na predloženie súpisov zásob alebo iných colných dokladov a od kontrol.
   4.   Členovia personálu EUFOR-u môžu viesť motorové vozidlá, riadiť lietadlá na území hostiteľského štátu za podmienky, že majú platný príslušný národný, medzinárodný alebo vojenský vodičský preukaz alebo oprávnenie na riadenie lietadiel.
   5.   Na účely operácie zaručí hostiteľský štát EUFOR-u a personálu EUFOR-u slobodu pohybu a slobodu cestovania po jeho území vrátane jeho vzdušného priestoru.
   6.   Na účely operácie môže EUFOR vykonávať na území hostiteľského štátu vrátane jeho vzdušného priestoru cvičenia alebo výcvik so zbraňami.
   7.   Na účely operácie môže EUFOR používať verejné komunikácie, mosty, trajekty a letiská bez ciel, poplatkov, mýta, daní a podobných nákladov. EUFOR nie je oslobodený od primeraných poplatkov za služby, o ktoré požiada a ktoré dostane, za podmienok, ktoré sa vzťahujú na služby poskytované ozbrojeným silám hostiteľského štátu.
   Článok 5
   Výsady a imunity, ktoré EUFOR-u udeľuje hostiteľský štát
   1.   Zariadenia EUFOR-u sú nedotknuteľné. Zástupcovia hostiteľského štátu do nich nevstúpia bez súhlasu veliteľa ozbrojených síl EÚ.
   2.   Zariadenia EUFOR-u, ich vybavenie a ostatný majetok v nich, ako aj dopravné prostriedky požívajú imunitu voči prehliadke, zabaveniu, zadržaniu alebo exekúcii. Veliteľ ozbrojených síl EÚ však môže povoliť orgánom hostiteľského štátu vykonať prehliadku. V takom prípade sa prehliadka vykoná za prítomnosti zástupcu veliteľa ozbrojených síl EÚ.
   3.   EUFOR, jeho majetok a aktíva bez ohľadu na to, kde sa nachádzajú alebo kto je ich držiteľom, požívajú imunitu voči každej forme súdneho konania.
   4.   Archívy a dokumenty EUFOR sú vždy nedotknuteľné bez ohľadu na to, kde sa nachádzajú.
   5.   Úradná korešpondencia EUFOR-u je nedotknuteľná. Úradná korešpondencia znamená všetku korešpondenciu týkajúcu sa operácie a jej funkcií.
   6.   Pokiaľ ide o kupovaný a dovážaný tovar, poskytované služby a zariadenia využívané EUFOR-om na účely operácie, sú EUFOR, poskytovatelia služieb a zmluvní dodávatelia, pokiaľ nie sú štátnymi príslušníkmi hostiteľského štátu, oslobodení od všetkých vnútroštátnych, regionálnych a obecných odvodov, daní a podobných poplatkov. EUFOR nie je oslobodený od odvodov, daní alebo poplatkov, ktoré predstavujú platby za poskytnuté služby.
   7.   Hostiteľský štát povolí vstup tovaru určeného pre operáciu a udelí výnimku z uplatňovania všetkých ciel, poplatkov, mýta, daní a podobných nákladov, okrem poplatkov za skladovanie, dopravu a iné poskytnuté služby.
   Článok 6
   Výsady a imunity, ktoré personálu EUFOR-u udeľuje hostiteľský štát
   1.   Personál EUFOR-u nepodlieha nijakej forme zatknutia alebo zadržania.
   2.   Dokumenty, korešpondencia a majetok personálu EUFOR-u požíva nedotknuteľnosť s výnimkou opatrení na exekúciu, ktoré sú povolené podľa odseku 6.
   3.   Personál EUFOR-u požíva za všetkých okolností imunitu voči trestnej právomoci hostiteľského štátu.
   Imunity voči trestnej právomoci personálu EUFOR-u sa môže vysielajúci štát alebo dotknutá inštitúcia EÚ podľa okolností vzdať. Takéto vzdanie musí byť vždy výslovné.
   4.   Personál EUFOR-u požíva imunitu voči občianskej a správnej právomoci hostiteľského štátu, pokiaľ ide o ústne alebo písomné prejavy a o všetko konanie pri výkone služobných funkcií. Ak sa proti personálu EUFOR-u začne akékoľvek občianske konanie pred súdom hostiteľského štátu, ihneď o tom bude oboznámený veliteľ ozbrojených síl EÚ a príslušný orgán vysielajúceho štátu alebo inštitúcia EÚ. Pred začatím súdneho konania veliteľ ozbrojených síl EÚ a príslušný orgán vysielajúceho štátu alebo inštitúcia EÚ súdu potvrdí, či daný čin spáchal člen personálu EUFOR-u pri výkone služobných funkcií.
   Ak bol čin spáchaný pri výkone služobných funkcií, konanie sa nezačne a uplatnia sa ustanovenia článku 15. Ak čin nebol spáchaný pri výkone služobných funkcií, môže konanie pokračovať. Potvrdenie veliteľa ozbrojených síl EÚ a príslušného orgánu vysielajúceho štátu alebo inštitúcie EÚ je záväzné pre súdnu právomoc hostiteľského štátu, ktorý ho nemôže napadnúť.
   Začatie konania zo strany člena personálu EUFOR-u bráni uplatneniu imunity voči súdnej právomoci v súvislosti s akýmkoľvek protinárokom, ktorý je priamo spojený s hlavným nárokom.
   5.   Člen personálu EUFOR-u nie je povinný poskytnúť svedeckú výpoveď.
   6.   Vo vzťahu k členovi personálu EUFOR-u nemožno prijať opatrenia na exekúciu okrem prípadu, keď sa proti nemu začne občianske konanie, ktoré sa nevzťahuje na jeho služobné funkcie. Majetok personálu EÚ, ktorý potvrdí veliteľ ozbrojených síl EÚ a ktorý je potrebný na plnenie služobných funkcií, je oslobodený od zabavenia na účely splnenia povinnosti uloženej rozsudkom, rozhodnutím alebo rozkazom. V občianskych konaniach personál EUFOR-u nepodlieha obmedzeniam osobnej slobody alebo iným obmedzujúcim opatreniam.
   7.   Imunita personálu EUFOR-u voči súdnej právomoci hostiteľského štátu ho neoslobodzuje od súdnej právomoci príslušného vysielajúceho štátu.
   8.   Personál EUFOR-u je v súvislosti so službami poskytovanými EUFOR-u oslobodený od ustanovení o sociálnom zabezpečení, ktoré môžu platiť v hostiteľskom štáte.
   9.   Personál EUFOR-u je oslobodený od akejkoľvek formy zdaňovania mzdy a požitkov v hostiteľskom štáte, ktoré mu vypláca EUFOR alebo vysielajúci štát, ako aj zdaňovania akéhokoľvek príjmu, ktorý dostane mimo hostiteľského štátu.
   10.   Personál EUFOR-u podlieha plateniu ciel, daní a súvisiacich poplatkov za predmety určené na osobnú potrebu s výnimkou predmetov, ktoré majú v držbe pri vstupe na územie hostiteľského štátu, a najnutnejších predmetov. Predmety určené na pre osobné osobnú použitie potrebu nie sú oslobodené od poplatkov za skladovanie, dopravu a podobné služby.
   Osobná batožina členov personálu EUFOR-u je oslobodená od kontroly, pokiaľ neexistujú závažné dôvody predpokladať, že obsahuje predmety, ktoré nie sú určené na osobnú potrebu personálu EUFOR-u, alebo predmety, ktorých dovoz alebo vývoz zakazuje zákon alebo ktoré podliehajú kontrole podľa nariadení o karanténe hostiteľského štátu. Takáto kontrola sa uskutoční iba za prítomnosti dotknutého člena personálu EUFOR-u alebo splnomocneného zástupcu EUFOR-u.
   Článok 7
   Miestny personál
   Miestny personál požíva výsady a imunity iba v rozsahu, ktorý povoľuje hostiteľský štát. Hostiteľský štát však vykonáva svoju súdnu právomoc nad týmto personálom tak, aby pritom nevhodne nezasahoval do výkonu funkcií operácie.
   Článok 8
   Trestná právomoc
   Príslušné orgány vysielajúceho štátu majú právo na výkon všetkej trestnej právomoci a disciplinárnej právomoci, ktorú im udeľuje právo vysielajúceho štátu, na území hostiteľského štátu, pokiaľ ide o všetkých členov personálu EUFOR-u podliehajúcich príslušnému právu vysielajúceho štátu.
   Článok 9
   Uniforma a zbrane
   1.   Nosenie uniformy podlieha pravidlám, ktoré vydáva veliteľ ozbrojených síl EÚ.
   2.   Vojenský personál EUFOR-u môže nosiť zbrane a strelivo za podmienky, že ho na to rozkazy oprávňujú.
   Článok 10
   Podpora hostiteľského štátu a uzatváranie zmlúv
   1.   Hostiteľský štát súhlasí, že pomôže EUFOR-u pri hľadaní vhodných zariadení, ak o to požiada.
   2.   Hostiteľský štát v rozsahu svojich možností bezplatne poskytne zariadenia, ktoré vlastní, ak sú tieto zariadenia potrebné pre výkon správnych a operačných činností EUFOR-u. Pokiaľ ide o zariadenia, ktoré vlastnia súkromné právnické osoby, hostiteľský štát sa zaväzuje na náklady EUFOR-u podporiť snahy o ich nájdenie a poskytnutie.
   3.   V rámci svojich možností a prostriedkov hostiteľský štát pomáha pri príprave, zriaďovaní, vykonávaní a podpore operácie. Pomoc a podpora hostiteľského štátu pri operácii sa poskytuje za rovnakých podmienok ako pomoc a podpora poskytovaná ozbrojeným silám hostiteľského štátu.
   4.   Právo uplatniteľné na zmluvy uzavreté EUFOR-om v hostiteľskom štáte určí zmluva.
   5.   Zmluva môže stanoviť, že konanie na urovnanie sporov uvedené v článku 15 ods. 3 a 4 sa uplatňuje na spory, ktoré vznikli z uplatňovania zmluvy.
   6.   Hostiteľský štát uľahčí vykonávanie zmlúv, ktoré EUFOR na účely operácie uzavrel s obchodnými subjektmi.
   Článok 11
   Zmena zariadení
   1.   EUFOR je oprávnený stavať, meniť alebo inak upravovať zariadenia v prípade potreby podľa operačných požiadaviek.
   2.   Na tieto stavby, zmeny alebo úpravy nežiada hostiteľský štát od EUFOR-u kompenzáciu.
   Článok 12
   Úmrtie člena personálu EUFOR-u
   1.   Veliteľ ozbrojených síl EÚ má právo prijať a vykonať vhodné opatrenia pre repatriáciu zosnulého člena personálu EUFOR-u, ako aj jeho osobného majetku.
   2.   Bez súhlasu dotknutého štátu a prítomnosti zástupcu EUFOR-u a/alebo dotknutého štátu sa neuskutoční pitva zosnulého člena EUFOR-u.
   3.   V záujme rýchlej repatriácie zosnulého člena personálu EUFOR-u hostiteľský štát a EUFOR spolupracujú v maximálne možnej miere.
   Článok 13
   Bezpečnosť EUFOR-u a vojenská polícia
   1.   Hostiteľský štát prijme všetky potrebné opatrenia na zaistenie bezpečnosti a ochrany EUFOR-u a jeho personálu.
   2.   EUFOR je oprávnený prijímať potrebné opatrenia na zabezpečenie ochrany svojich zariadení – vrátane zariadení používaných počas cvičenia – proti akémukoľvek vonkajšiemu útoku alebo vniknutiu.
   3.   Veliteľ ozbrojených síl EÚ môže na účely udržania poriadku v zariadeniach EUFOR-u zriadiť jednotku vojenskej polície.
   4.   Jednotka vojenskej polície môže tiež po porade a v spolupráci s vojenskou políciou alebo políciou hostiteľského štátu konať mimo týchto zariadení, aby medzi členmi personálu EUFOR-u zabezpečila udržanie vhodného poriadku a disciplíny.
   Článok 14
   Komunikácia
   1.   EUFOR môže inštalovať a prevádzkovať vysielacie a prijímacie rádiové stanice, ako aj satelitné systémy. Spolupracuje s príslušnými orgánmi hostiteľského štátu s cieľom vyhnúť sa konfliktom pri používaní vhodných frekvencií. Hostiteľský štát zaručí bezplatný prístup k frekvenčnému spektru.
   2.   Na účely operácie EUFOR požíva právo neobmedzenej komunikácie prostredníctvom rádia (vrátane satelitného, mobilného alebo prenosného rádia), telefónu, telegrafu, faxu a ostatných prostriedkov, ako aj právo inštalovať zariadenia potrebné na udržiavanie takejto komunikácie v rámci zariadení EUFOR-u a medzi nimi vrátane kladenia káblov a pozemného vedenia.
   3.   EUFOR môže v rámci vlastných zariadení vykonať úpravy potrebné na prenos pošty adresovanej EUFOR-u a/alebo členom personálu EUFOR-u alebo pošty, ktorú odosielajú, v spolupráci s príslušnými orgánmi hostiteľského štátu, ak to veliteľ ozbrojených síl EÚ považuje za potrebné.
   Článok 15
   Nároky v prípade úmrtia, zranenia, škody alebo straty
   1.   EUFOR a personál EUFOR-u nenesie zodpovednosť za škody alebo straty civilného alebo štátneho majetku, ktoré súvisia s operačnými potrebami, alebo za škody alebo straty spôsobené činnosťami v súvislosti s občianskymi nepokojmi alebo s ochranou EUFOR-u.
   2.   Pokiaľ ide o nároky vznesené právnickými alebo fyzickými osobami z hostiteľského štátu, s cieľom dosiahnuť priateľské urovnanie sa tieto nároky na náhradu škody alebo straty civilného alebo štátneho majetku, na ktoré sa nevzťahuje odsek 1, ako aj nároky v prípade úmrtia alebo zranenia osôb a nároky na náhradu škody alebo straty majetku EUFOR-u postúpia EUFOR-u prostredníctvom príslušných orgánov hostiteľského štátu alebo príslušným orgánom hostiteľského štátu, pokiaľ ide o nároky, ktoré vzniesol EUFOR.
   3.   V prípade, že nemožno dosiahnuť urovnanie sporu zmierom, nárok sa predloží komisii pre nároky pozostávajúcej v rovnakej miere zo zástupcov EUFOR-u a zástupcov hostiteľského štátu. Urovnanie nárokov sa dosiahne spoločnou dohodou.
   4.   Ak nemožno dosiahnuť urovnanie nárokov v rámci komisie pre nároky, spor:

               a)

               o nároky do 40 000 EUR vrátane sa urovná diplomatickou cestou medzi hostiteľským štátom a zástupcami EÚ;

               b)

               o nároky prekračujúce čiastku uvedenú v písmene a) sa podajú na rozhodcovský súd, ktorého rozhodnutia sú záväzné.

         5.   Rozhodcovský súd pozostáva z troch rozhodcov, jedného rozhodcu menuje hostiteľský štát, jedného rozhodcu menuje EUFOR a tretieho rozhodcu menuje spoločne hostiteľský štát a EUFOR. Ak jedna zo strán nevymenuje rozhodcu do dvoch mesiacov alebo ak sa nedosiahne dohoda medzi hostiteľským štátom a EUFOR-om pri vymenovaní tretieho rozhodcu, daného rozhodcu vymenuje predseda Súdneho dvora Európskych spoločenstiev.
   6.   Medzi EUFOR-om a správnymi orgánmi hostiteľského štátu sa uzavrie správne dojednanie s cieľom určiť pôsobnosť komisie pre nároky a súdu, postup uplatniteľný v rámci týchto orgánov a podmienky, za ktorých sa majú nároky uplatniť.
   Článok 16
   Spojenie a spory
   1.   Všetky otázky, ktoré vzniknú v spojení s uplatňovaním tejto dohody, preskúmajú spoločne zástupcovia EUFOR-u a príslušné orgány hostiteľského štátu.
   2.   Ak nedôjde k urovnaniu, spory týkajúce sa výkladu alebo uplatňovania tejto dohody sa urovnajú medzi hostiteľským štátom a zástupcami EÚ výlučne diplomatickou cestou.
   Článok 17
   Ostatné ustanovenia
   1.   Ak táto dohoda odkazuje na výsady, imunity a práva EUFOR-u a personálu EUFOR-u, vláda hostiteľského štátu je zodpovedná za vykonávanie a dodržiavanie takýchto imunít, výsad a práv zo strany príslušných miestnych orgánov hostiteľského štátu.
   2.   Nič v tejto dohode nemá za cieľ odchýliť sa alebo sa nechápe ako odchýlka od práv, ktorých sa môže dovolať členský štát EÚ alebo iný štát podieľajúci sa na EUFOR-e podľa iných dohôd.
   Článok 18
   Vykonávacie dojednania
   Na účely uplatňovania tejto dohody sa môžu operačné, správne a technické otázky upraviť osobitnými dojednaniami, ktoré sa uzavrú medzi veliteľom ozbrojených síl EÚ a správnymi orgánmi hostiteľského štátu.
   Článok 19
   Nadobudnutie platnosti a ukončenie
   1.   Táto dohoda nadobúda platnosť dňom jej podpisu a zostáva v platnosti do dňa odchodu poslednej zložky EUFOR-u a posledného člena personálu EUFOR-u, ako to oznámi EUFOR.
   2.   Bez ohľadu na odsek 1 sa ustanovenia obsiahnuté v článku 4 ods. 7, článku 5 ods. 1 až 3, 6 a 7, článku 6 ods. 1, 3, 4, 6 a 8 až 10, článku 10 ods. 2, článku 11, článku 13 ods. 1 a 2 a článku 15 považujú za uplatňované odo dňa rozmiestnenia prvých členov personálu EUFOR-u, ak tento deň predchádza dňu nadobudnutia platnosti tejto dohody.
   3.   Túto dohodu možno zmeniť a doplniť písomnou dohodou zmluvných strán.
   4.   Ukončením tejto dohody nie sú dotknuté práva alebo povinnosti vyplývajúce z vykonávania tejto dohody pred jej ukončením.

      V Bangui 16. apríla 2008 v štyroch originálnych exemplároch vo francúzskom jazyku.

            Za Európsku úniu

            Za Stredoafrickú republiku


title: 2009/121/ES: Rozhodnutie Rady z  18. decembra 2008 , ktorým sa odmieta návrh Komisie na nariadenie Rady, ktorým sa vykonáva nariadenie Európskeho parlamentu a Rady (ES) č. 853/2004, pokiaľ ide o používanie antimikrobiálnych látok na odstránenie povrchovej kontaminácie z jatočných tiel hydiny (Text s významom pre EHP)

text:
               13.2.2009

               SK

               Úradný vestník Európskej únie

               L 42/13

      ROZHODNUTIE RADY

   z 18. decembra 2008,
   ktorým sa odmieta návrh Komisie na nariadenie Rady, ktorým sa vykonáva nariadenie Európskeho parlamentu a Rady (ES) č. 853/2004, pokiaľ ide o používanie antimikrobiálnych látok na odstránenie povrchovej kontaminácie z jatočných tiel hydiny
   (Text s významom pre EHP)
   (2009/121/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 202,
   so zreteľom na nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (1), a najmä na jeho článok 3 ods. 2,
   so zreteľom na návrh Komisie na nariadenie Rady, ktorým sa vykonáva nariadenie (ES) č. 853/2004, pokiaľ ide o používanie antimikrobiálnych látok na odstránenie povrchovej kontaminácie z jatočných tiel hydiny,
   so zreteľom na rozhodnutie Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (2), a najmä na jeho článok 5,
   keďže:

               (1)

               Nariadením (ES) č. 853/2004 sa pre prevádzkovateľov potravinárskych podnikov ustanovujú osobitné hygienické predpisy pre potraviny živočíšneho pôvodu. Ustanovuje sa v ňom, že prevádzkovatelia potravinárskych podnikov nesmú na odstránenie povrchovej kontaminácie z produktov živočíšneho pôvodu používať iné látky ako vodu, ibaže by používanie takejto látky bolo schválené v súlade s uvedením nariadením.

               (2)

               Pri vykonávaní politík Spoločenstva by sa mala zabezpečiť vysoká úroveň ochrany ľudského zdravia. Opatrenia prijaté Spoločenstvom, ktoré upravujú oblasť potravín a krmív, sa musia zakladať na primeranom hodnotení možných rizík pre zdravie ľudí a zvierat a musia zohľadňovať existujúce vedecké dôkazy a zachovávať, alebo ak to bude vedecky podložené, zvyšovať úroveň ochrany zdravia ľudí a zvierat, ktorú Spoločenstvo zabezpečuje. Vysoké normy hygieny v celom reťazci potravinárskej výroby a vyhýbanie sa používaniu látok, ktoré sa môžu potenciálne použiť na zakrytie zlej hygieny, alebo zákaz ich požívania, sú kľúčovou prioritou Spoločenstva.

               (3)

               Okrem toho by sa pri plnení politík Spoločenstva mala zabezpečiť vysoká úroveň ochrany životného prostredia, a to aktmi samotnej environmentálnej politiky, ako aj začlenením požiadaviek environmentálnej politiky do definícií a vykonávania iných politík a činností Spoločenstva.

               (4)

               Návrh Komisie zdôrazňuje, že niektoré antimikrobiálne látky ako napr. oxid chloričitý, acidifikovaný chloritan sodný, fosforečnan sodný alebo peroxykyseliny, ktoré sa používajú na odstraňovanie povrchovej kontaminácie z jatočných tiel hydiny, môžu predstavovať riziko pre vodné prostredie, zdravie personálu pracujúceho v systémoch odpadových vôd a pre fungovanie kanalizačných systémov a/alebo čistiarní odpadových vôd. Používanie antimikrobiálnych látok obsahujúcich chlór môže tiež viesť k tvorbe chlórorganických zlúčenín, z ktorých sú niektoré perzistentné, bioakumulovateľné alebo karcinogénne. Zlúčeniny fosforu sú tiež jedným zo zdrojov eutrofizácie regionálnych európskych morí, ktorá vedie k hromadnému rastu rias a inému nežiadúcemu narušeniu vodného prostredia.

               (5)

               Vedecký výbor pre veterinárne opatrenia týkajúce sa verejného zdravia (SCVPH) vydal 30. októbra 1998 správu o „výhodách a obmedzeniach antimikrobiálneho ošetrovania jatočných tiel hydiny“ a odporučil, aby sa každá dekontaminačná zlúčenina alebo technika pred povolením na použitie riadne posúdila.

               (6)

               Európsky úrad pre bezpečnosť potravín (EFSA) prijal 14. – 15. decembra 2005 vedecké stanovisko „o vyhodnotení efektívnosti peroxykyselín na použitie ako antimikrobiálne látky aplikované na jatočné telá hydiny.“ Dospel k záveru, že efektívnosť peroxykyselín sa dá ťažko hodnotiť, lebo predložené protokoly neboli vždy jasne opísané a i v prípadoch, keď boli, neboli dostatočné na to, aby preukázali efektívnosť peroxykyselín v komerčných podmienkach.

               (7)

               EFSA prijal 6. marca 2008 vedecké stanovisko „o posúdení možného účinku oxidu chloričitého, acidifikovaného chloritanu sodného, fosforečnanu sodného a peroxykyselín na vznik antimikrobiálnej rezistencie.“ Zistenia viedli EFSA k tomu, aby nabádal na ďalší výskum v oblasti pravdepodobnosti vzniku susceptibility na tieto druhy látok a možnosti ich rezistencie voči terapeutickým antibiotikám a iným antimikrobiálnym látkam.

               (8)

               Vedecký výbor pre zdravotné a environmentálne riziká (SCHER) a Vedecký výbor pre vznikajúce a novo identifikované zdravotné riziká (SCENIHR) prijali 18. marca 2008 a 2. apríla 2008 spoločné vedecké stanovisko o environmentálnych vplyvoch a účinkoch antimikrobiálnej rezistencie týchto štyroch látok používaných na odstraňovanie povrchovej mikrobiálnej kontaminácie jatočných tiel hydiny. Uviedli, že „v súčasnosti neexistujú dostatočné poznatky o možných negatívnych účinkoch používania rozličných biocídov“ a dospeli k záveru, že na vytvorenie komplexných kvantitatívnych posúdení neboli k dispozícii dostatočné informácie. Objavili sa environmentálne obavy týkajúce sa možnosti šírenia alebo selekcie odolnejších kmeňov a potenciálnych rezíduí v jatočných telách hydiny.

               (9)

               Pri zohľadnení dostupných vedeckých informácií nemožno vylúčiť, že schválenie týchto látok môže viesť k zvýšeniu antimikrobiálnej rezistencie u ľudí.

               (10)

               Vytvorenie antimikrobiálnej rezistencie je tiež veľkou a trvalou obavou medzinárodných orgánov činných v oblasti humánnej medicíny. Komisia podnikla rozličné dôležité legislatívne iniciatívy zamerané na zníženie antimikrobiálnej rezistencie spojenej s krmivami, veterinárnym ošetrovaním zvierat a potravinami.

               (11)

               Podobne Rada prijala na svojom zasadnutí 9. a 10. júna 2008 závery Rady o antimikrobiálnej rezistencii, v ktorých zdôrazňuje, že antimikrobiálna rezistencia naďalej predstavuje rastúci európsky a svetový zdravotný problém.

               (12)

               Európsky parlament vo svojom uznesení z 19. júna 2008 vyjadril svoj nesúhlas s návrhom Komisie z uvedených dôvodov a vyzval Radu na jeho odmietnutie.

               (13)

               Nedostatok vedeckých údajov o nebezpečenstvách týkajúcich sa používania týchto látok vedie k uplatneniu zásady predbežnej opatrnosti, ako sa uvádza v článku 7 nariadenia Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a ustanovujú postupy v záležitostiach bezpečnosti potravín (3). Podľa tejto zásady možno za určitých okolností, ak sa po vyhodnotení dostupných informácií zistí možnosť škodlivých účinkov na zdravie, ale pretrváva vedecká neistota, prijať dočasné opatrenia na riadenie rizika potrebné na zabezpečenie vysokej úrovne ochrany zdravia, pre ktorú sa rozhodlo Spoločenstvo, až do získania ďalších vedeckých informácií umožňujúcich komplexnejšie vyhodnotenie rizika.

               (14)

               Zbieranie údajov prevádzkovateľmi potravinárskych podnikov a výskumnými programami by sa preto malo podporovať, aby sa mohla plne posúdiť efektívnosť týchto látok a vývoj antimikrobiálnej rezistencie, ako aj možné vplyvy na životné prostredie. Na tento účel EFSA zverejnil spoločný pokyn AFC/BIOHAZ (4) o predkladaní údajov na hodnotenie bezpečnosti a efektívnosti látok pri odstraňovaní povrchovej mikrobiálnej kontaminácie potravín živočíšneho pôvodu. Rada považuje za potrebné, aby sa počkalo na výsledok zberu údajov a ich vyhodnotenia, a dovtedy návrh Komisie odmieta,

         ROZHODLA TAKTO:
   Článok 1
   Návrh Komisie na nariadenie Rady, ktorým sa vykonáva nariadenie Európskeho parlamentu a Rady (ES) č. 853/2004, pokiaľ ide o používanie antimikrobiálnych látok na odstránenie povrchovej kontaminácie z jatočných tiel hydiny sa odmieta.
   Článok 2
   Toto rozhodnutie sa uverejní v Úradnom vestníku Európskej únie.

      V Bruseli 18. decembra 2008

            Za Radu

            predseda

         M. BARNIER

      (1)  Ú. v. EÚ L 139, 30.4.2004, s. 55.

      (2)  Ú. v. ES L 184, 17.7.1999, s. 23.

      (3)  Ú. v. ES L 31, 1.2.2002, s. 1.

      (4)  Vestník EFSA 2006, č. 3888, s. 1.


title: 2010/557/EÚ: Rozhodnutie Európskeho parlamentu z  5. mája 2010 o účtovnej závierke Európskej policajnej akadémie za rozpočtový rok 2008

text:
               25.9.2010

               SK

               Úradný vestník Európskej únie

               L 252/240

         ROZHODNUTIE EURÓPSKEHO PARLAMENTU
   z 5. mája 2010
   o účtovnej závierke Európskej policajnej akadémie za rozpočtový rok 2008
   (2010/557/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Európskej policajnej akadémie za rozpočtový rok 2008,
   so zreteľom na správu Dvora audítorov o overení ročnej účtovnej závierky Európskej policajnej akadémie za rozpočtový rok 2008 spolu s odpoveďami akadémie (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na rozhodnutie Rady 2005/681/SVV z 20. septembra 2005 o zriadení Európskej policajnej akadémie (EPA) (3), a najmä na jeho článok 16,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0075/2010),

               1.

               odkladá rozhodnutie o účtovnej závierke Európskej policajnej akadémie za rozpočtový rok 2008;

               2.

               poveruje svojho predsedu, aby postúpil toto rozhodnutie riaditeľovi Európskej policajnej akadémie, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 304, 15.12.2009, s. 124.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 256, 1.10.2005, s. 63.

      (4)  Ú. v. ES L 357, 31.12.2002, s. 72.


title: Rozhodnutie Rady z 24. júna 1988 týkajúce sa doplnenia prílohy IV k Dohovoru o ochrane Rýna pred chemickým znečisťovaním, pokiaľ ide o ortuť pochádzajúcu z iných sektorov než z priemyselného odvetvia chlórovo-alkalickej elektrolýzy

text:
Dôležité právne oznámenie

|

31988D0382

Úradný vestník L 183 , 14/07/1988 S. 0030 - 0033 Fínske špeciálne vydanie: Kapitola 11 Zväzok 14 S. 0094  Švédske špeciálne vydanie: Kapitola 11 Zväzok 14 S. 0094

		Rozhodnutie Radyz 24. júna 1988týkajúce sa doplnenia prílohy IV k Dohovoru o ochrane Rýna pred chemickým znečisťovaním, pokiaľ ide o ortuť pochádzajúcu z iných sektorov než z priemyselného odvetvia chlórovo-alkalickej elektrolýzy(88/382/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 130 S,so zreteľom na návrh Komisie,so zreteľom na stanovisko Európskeho parlamentu [1],so zreteľom na stanovisko Hospodárskeho a sociálneho výboru [2],keďže spoločenstvo rozhodnutím 77/586/EHS [3] uzatvorilo Dohovor o ochrane Rýna pred chemickým znečisťovaním (ďalej len "chemický dohovor") a dodatkovú dohodu k dohode týkajúcej sa Medzinárodnej komisie pre ochranu Rýna pred znečisťovaním (ďalej len "medzinárodná Komisia") podpísanej v Berne 29. apríla 1963;keďže podľa článku 5 chemického dohovoru medzinárodná Komisia navrhuje formou zmien a doplnkov prílohy IV k chemickému dohovoru limitné hodnoty pre vypúšťanie určitých látok do povrchových vôd povodia Rýna; keďže podľa článku 14 chemického dohovoru je pre nadobudnutie účinnosti týchto zmien a doplnkov potrebné ich jednomyseľné prijatie zmluvnými stranami dohovoru;keďže medzinárodná Komisia formou návrhu určeného na doplnenie prílohy IV k chemickému dohovoru stanovila limitné hodnoty pre ortuť, ktorú vypúšťajú prevádzkarne iných odvetví než odvetvie chlórovo-alkalickej elektrolýzy;keďže smernica 84/156/EHS [4] stanovuje limitné hodnoty výpustí ortuti do vodného prostredia spoločenstva pre iné sektory než priemyselné odvetvie chlórovo-alkalickej elektrolýzy; keďže tieto limitné hodnoty sú zhodné s limitnými hodnotami stanovenými v návrhu medzinárodnej komisie;keďže článok 4 tejto smernice požaduje, aby členské štáty vypracovali osobitné programy na znižovanie množstva výpustí ortuti z viacerých zdrojov, ktoré nie sú priemyselnými zariadeniami; keďže v návrhu medzinárodnej komisie nie sú žiadne takéto ustanovenia;keďže je potrebné, aby spoločenstvo ako zmluvná strana chemického dohovoru prijalo uvedený návrh,ROZHODLA TAKTO:Článok 1Týmto sa v mene Európskeho hospodárskeho spoločenstva prijíma návrh Medzinárodnej komisie pre ochranu Rýna pred znečisťovaním určený na doplnenie prílohy IV k Dohovoru o ochrane Rýna pred chemickým znečisťovaním, pokiaľ ide o ortuť pochádzajúcu z iných sektorov než z odvetvia chlórovo-alkalickej elektrolýzy.Text návrhu je priložený k tomuto rozhodnutiu.Článok 2Toto rozhodnutie je uplatniteľné bez toho, aby boli dotknuté osobitné ustanovenia v iných predpisoch spoločenstva, najmä článok 4 smernice 84/156EHS.Článok 3Predseda Rady v súlade s postupmi ustanovenými chemickým dohovorom oznámi vláde Švajčiarskej konfederácie prijatie návrhu uvedeného v článku 1.V Luxemburgu 24. júna 1988Za RadupredsedaM. Bangemann[1] Stanovisko poskytnuté 15. júna 1988 (ešte neuverejnené v úradnom vestníku).[2] Ú. v. ES C 105, 21.4.1987, s. 17.[3] Ú. v. ES L 240, 19.9.1977, s. 35.[4] Ú. v. ES L 74, 17.3.1984, s. 49.--------------------------------------------------Návrh Medzinárodnej Komisie pre ochranu Rýna pred znečisťovaním, určený na doplnenie PRÍLOHY IV k Dohovoru o ochrane Rýna pred chemickým znečisťovaním podpísanému v Bonne 3. decembra 1976MEDZINÁRODNÁ KOMISIA PRE OCHRANU RÝNA PRED ZNEČISŤOVANÍMso zreteľom na Dohovor o ochrane Rýna pred chemickým znečisťovaním podpísaný v Bonne 3. decembra 1976,so zreteľom najmä na jeho články 3, 4, 5 a 14,so zreteľom na návrh z 28. júna 1979 predložený na prerokovanie v Badene vo Švajčiarsku a určený na pridanie do prílohy IV k vyššie uvedenému dohovoru obsahujúci limitné hodnoty výpustí ortuti z prevádzkární chlórovo-alkalickej elektrolýzy,NAVRHUJE ZMLUVNÝM STRANÁM DOHOVORUdoplniť prílohu IV k dohovoru z 3. decembra 1976, pokiaľ ide o ortuť, takto:Látka alebo skupina látok | Pôvod | Limitná hodnota vyjadrená vo forme maximálnej koncentrácie látky | Limitná hodnota vyjadrená vo forme maximálneho množstva látky | Lehota pre existujúce výpuste | Poznámky |1 | 2 | 3 | 4 | 5 | 6 |Ortuť | 1.Chemické priemyselné odvetvia používajúce ortuťové katalyzátory | | | | ,,, |1.1Pri výrobe vinylchloridu | 0,05 miligramu ortuti na liter výpustí | 0,1 gramu ortuti na tonu výrobnej kapacity vinylchloridu | 1. júl 1989 | |Pre existujúce výpuste sa uplatní dočasná limitná hodnota 0,1 miligramu ortuti na liter výpustí | Pre existujúce výpuste sa uplatní dočasná limitná hodnota 0,2 gramu ortuti na tonu výrobnej kapacity vinylchloridu | 1. júl 1986 | |1.2Pri výrobe iných výrobkov | 0,05 miligramu ortuti na liter výpustí | 5 gramov ortuti na kilogram spracovanej ortuti | 1. júl 1989 | ,,, |Pre existujúce výpuste sa uplatní dočasná limitná hodnota 0,1 miligramu ortuti na liter výpustí | Pre existujúce výpuste sa uplatní dočasná limitná hodnota 10 gramov ortuti na kilogram spracovanej ortuti | 1. júl 1986 | |2.Výroba ortuťových katalyzátorov používaných pri výrobe vinylchloridu | 0,05 miligramu ortuti na liter výpustí | 0,7 gramov ortuti na kilogram spracovanej ortuti | 1. júl 1989 | |Pre existujúce výpuste sa platní dočasná limitná hodnota 0,1 miligramu ortuti na liter výpustí. | Pre existujúce výpuste sa uplatní dočasná limitná hodnota 1,4 gramu ortuti na kilogram spracovanej ortuti | 1. júl 1986 | |3.Výroba organických a anorganických zlúčenín ortuti (okrem výrobkov zaradených do bodu 2) | 0,05 miligramu ortuti na liter výpustí | 0,05 gramov ortuti na kilogram spracovanej ortuti | 1. júl 1989 | |Pre existujúce výpuste sa uplatní dočasná limitná hodnota 0,1 miligramu ortuti na liter výpustí. | Pre existujúce výpuste sa uplatní dočasná limitná hodnota 0,1 gramu ortuti na kilogram spracovanej ortuti | 1. júl 1986 | |4.Výroba primárnych batérií obsahujúcich ortuť | 0,05 miligramu ortuti na liter výpustí | 0,03 gramov ortuti na kilogram spracovanej ortuti | 1. júl 1989 | ,,, |Pre existujúce výpuste sa uplatní dočasná limitná hodnota 0,1 miligramu ortuti na liter výpustí. | Pre existujúce výpuste sa uplatní dočasná limitná hodnota 0,05 gramu ortuti na kilogram spracovanej ortuti | 1. júl 1986 | |5.Priemyselné odvetvia neželezných kovov | | | | ,,,, |5.1Prevádzkárne regenerácie ortuti | 0,05 miligramu ortuti na liter výpustí | | 1. júl 1989 | |Pre existujúce výpuste sa platní dočasná limitná hodnota 0,1 miligramu ortuti na liter výpustí. | | 1. júl 1986 | |5.2Extrakcia a rafinácia neželezných kovov | 0,05 miligramu ortuti na liter výpustí | | 1. júl 1989 | |Pre existujúce výpuste sa uplatní dočasná limitná hodnota 0,1 miligramu ortuti na liter výpustí. | | 1. júl 1986 | |6.Prevádzkárne na spracovanie toxických odpadov obsahujúcich ortuť | 0,05 miligramu ortuti na liter výpustí | | 1. júl 1989 | ,,, |Pre existujúce výpuste sa uplatní dočasná limitná hodnota 0,1 miligramu ortuti na liter výpustí. | | 1. júl 1986 | |V prípade potreby navrhne medzinárodná Komisia limitné hodnoty pre iné prevádzkárne, ako sú papierne, oceliarne a tepelné elektrárne, neskôr. Vlády medzitým v súlade s článkami 3 a 4 dohovoru samostatne určia emisné normy pre ortuť. Tieto normy musia zohľadňovať najlepšie technické možnosti, ktoré sú k dispozícii a nesmú byť menej prísne než najbližšia porovnateľná limitná hodnota uvedená v prílohe IV.Podľa článkov 14 a 19 dohovoru tieto opatrenia nadobúdajú účinnosť po ich jednomyseľnom prijatí zmluvnými stranami dohovoru.Zmluvné strany oznámia prijatie týchto opatrení vláde Švajčiarskej konfederácie, ktorá potvrdí príjem oznámenia.--------------------------------------------------


title: Rozhodnutie Rady z 22. januára 2002 o podpísaní a predbežnom uplatňovaní Dohody medzi Európskym spoločenstvom a Laoskou ľudovodemokratickou republikou o obchode s textilnými výrobkami parafovanej v Bruseli 3. decembra 2001

text:
Dôležité právne oznámenie

|

32003D0046

Úradný vestník L 016 , 22/01/2003 S. 0023 - 0057

		Rozhodnutie Radyz 22. januára 2002o podpísaní a predbežnom uplatňovaní Dohody medzi Európskym spoločenstvom a Laoskou ľudovodemokratickou republikou o obchode s textilnými výrobkami parafovanej v Bruseli 3. decembra 2001(2003/46/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na článok 133 v spojení s prvou vetou prvého pododseku jej článku 300 ods. 2,so zreteľom na návrh Komisie [1],keďže:(1) Komisia v mene spoločenstva dojednala s Laoskou ľudovodemokratickou republikou dohodu o obchode s textilnými výrobkami.(2) Dohoda bola parafovaná 3. decembra 2001.(3) S výhradou jej možného uzatvorenia v neskorší dátum by sa dohoda mala podpísať v mene spoločenstva.(4) Je primerané túto dohodu s výhradou vzájomnosti predbežne uplatňovať od 1. januára 2002 až do ukončenia príslušných postupov na jej formálne uzatvorenie,ROZHODLA TAKTO:Článok 1Podpísanie Dohody medzi Európskym spoločenstvom a Laoskou ľudovodemokratickou republikou o obchode s textilnými výrobkami sa týmto schvaľuje v mene spoločenstva s výhradou rozhodnutia Rady o uzatvorení uvedenej dohody.Text dohody je pripojený k tomuto rozhodnutiu.Článok 2Predseda Rady sa týmto oprávňuje určiť osobu splnomocnenú na podpísanie dohody v mene spoločenstva s výhradou jej uzatvorenia.Článok 3S výhradou vzájomnosti sa dohoda predbežne uplatňuje od 1. januára 2002 až do ukončenia postupov na jej uzatvorenie.V Bruseli 22. januára 2002Za RadupredsedaR. De Rato y Figaredo[1] Návrh z 21. decembra 2000 (zatiaľ neuverejnený v úradnom vestníku).--------------------------------------------------


title: Vymenovanie člena Dvora audítorov - Jan Kinšt Rozhodnutie Európskeho parlamentu z  25. marca 2010 o návrhu na vymenovanie Jana Kinšta za člena Dvora audítorov (C7-0015/2010 – 2010/0803(NLE))

text:
               7.1.2011

               SK

               Úradný vestník Európskej únie

               CE 4/70

         Štvrtok 25. marca 2010Vymenovanie člena Dvora audítorov - Jan Kinšt
   P7_TA(2010)0082
   Rozhodnutie Európskeho parlamentu z 25. marca 2010 o návrhu na vymenovanie Jana Kinšta za člena Dvora audítorov (C7-0015/2010 – 2010/0803(NLE))
   2011/C 4 E/21
   (Konzultácia)

      Európsky parlament,
   so zreteľom na článok 286 ods. 2 Zmluvy o fungovaní Európskej únie, v súlade s ktorým Rada konzultovala s Európskym parlamentom (C7-0015/2010),
   so zreteľom na skutočnosť, že Výbor pre rozpočtovú kontrolu na svojej schôdzi, ktorá sa konala 16. marca 2010, vypočul kandidáta Rady na člena Dvora audítorov,
   so zreteľom na článok 108 rokovacieho poriadku,
   so zreteľom na správu Výboru pre kontrolu rozpočtu (A7-0044/2010),

               A.

               keďže Jan Kinšt spĺňa podmienky ustanovené v článku 286 ods. 1 Zmluvy o fungovaní EÚ,

               1.

               súhlasí s návrhom Rady vymenovať Jana Kinšta za člena Dvora audítorov;

               2.

               poveruje svojho predsedu, aby toto rozhodnutie postúpil Rade a pre informáciu Dvoru audítorov, ako aj ostatným inštitúciám Európskej únie a kontrolným orgánom členských štátov.


title: Rozhodnutie Komisie zo 6. septembra 2000 o kritériách pre posudzovanie národných plánov podľa článku 6 smernice Rady 1999/13/ES (oznámené pod číslom dokumentu C(2000) 2473)

text:
Dôležité právne oznámenie

|

32000D0541

Úradný vestník L 230 , 12/09/2000 S. 0016 - 0019

		Rozhodnutie Komisiezo 6. septembra 2000o kritériách pre posudzovanie národných plánov podľa článku 6 smernice Rady 1999/13/ES(oznámené pod číslom dokumentu C(2000) 2473)(2000/541/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 1999/13/ES z 11. marca 1999 o obmedzení emisií prchavých organických zlúčenín, unikajúcich pri používaní organických rozpúšťadiel pri určitých činnostiach a v určitých zariadeniach [1], najmä jej článok 6 ods. 5,keďže:(1) Členské štáty môžu stanovovať a zavádzať národné plány na zníženie emisií z určitých činností a zariadení upravené smernicou.(2) Kritériá pre národné plány sú dôležité pre zabezpečenie toho, aby národné plány mali za následok zníženie emisií ekvivalentné zníženiu dosiahnuteľnému uplatnením limitných hodnôt emisií.(3) Komisia musí rozhodnúť, na základe týchto kritérií, či sa národné plány predložené členským štátom majú pokladať za dostatočné alebo nedostatočné.(4) Komisia bude informovať poradný výbor ustanovený článkom 13 smernice o kritériách,ROZHODLA TAKTO:Jediný článokPre posudzovanie národných plánov podľa článku 6 smernice 1999/13/ES sa uplatňujú kritériá stanovené v prílohe k tomuto rozhodnutiu.V Bruseli 6. septembra 2000Za KomisiuMargot Wallströmčlenka Komisie[1] Ú. v. ES L 85, 29.3.1999, s. 1.--------------------------------------------------PRÍLOHAKritériá pre posudzovanie národných plánov podľa článku 6 smernice 1999/13/ESA. KRITÉRIÁ NA PREUKÁZANIE TOHO, ŽE ČLENSKÝ ŠTÁT MÁ PODROBNÉ ZNALOSTI O SÚČASNÝCH EMISIÁCH1. Národný plán by mal preukázať, že členský štát má podrobné znalosti o súčasných emisiách.Minimálny prijateľný dôkazČlenský štát predloží písomné prehlásenie, ktoré: určí činnosť alebo činnosti, na ktoré sa plán vzťahuje; tieto klasifikuje podľa zdokladovaného systému; určí počet zariadení, ktoré plán ovplyvní; stanoví množstvo celkových emisií zo zariadení ovplyvnených plánom; určí zdroj každého emisného faktora a štatistiku činností použitých pri hodnotení emisií a popíše metódy použité na odvodenie emisných faktorov, napríklad metódy použité na uskutočnenie meraní.B. KRITÉRIÁ PRE ODOVODNENIE DISLOKÁCIE NÁRODNÉHO PLÁNU2. V národnom pláne by mali byť uvedené presvedčivé dôvody pre zaujatie odlišného prístupu k ustanoveniam článku 5 ods. 2 a 3 a prílohy II.Minimálny prijateľný dôkazČlenský štát predloží písomné vyhlásenie, v ktorom vysvetlí výhody použitia národného plánu v porovnaní s použitím ustanovení článku 5 ods. 2 a 3 a prílohy II.C. KRITÉRIÁ PRE DOKÁZANIE TOHO, ŽE NÁRODNÝ PLÁN JE ZLUČITEĽNÝ S PLATNÝMI PRÁVNYMI PREDPISMI, STRATÉGIAMI A MEDZINÁRODNÝMI ZÁVÄZKAMI EURÓPSKEJ ÚNIE3. Národný plán potvrdí zlučiteľnosť so smernicami, uverejnenými stratégiami EÚ, bilaterálnymi zmluvami a medzinárodnými zmluvami a dohodami.Minimálny prijateľný dôkazČlenský štát by mal predložiť písomné vyhlásenie s podporným dôkazom o tom, že posúdil zlučiteľnosť národného plánu s každými ďalšími relevantnými právnymi predpismi.D. PODROBNEJŠIE KRITÉRIÁ, KTORÉ SA MAJÚ POSÚDIŤ, KEĎ NÁRODNÝ PLÁN SPLNIL KRITÉRIÁ A, B A CNavrhovaný minimálny prijateľný dôkaz je podrobne každý uvedený pri kritériách 4 až 26.Kritériá pre preukázanie zhody so špecifickými požiadavkami článku 6 smernice č. 1999/13/ES4. Národný plán sa vzťahuje iba na existujúce zariadenia (článok 6 ods. 1).5. Národný plán sa nevzťahuje na činnosti 4 a 11 prílohy II(A) (článok 6 ods. 1).6. Národný plán nevylúči z rámca smernice č. 1999/13/ES žiadnu činnosť uvedenú v prílohe I (článok 6 ods. 1).7. Národný plán nevyjme žiadne existujúce zariadenie z ustanovení stanovených v smernici č. 96/61/ES (článok 6 ods. 1).8. Národný plán bude obsahovať zoznam opatrení, ktoré boli prijaté alebo sa majú prijať na dosiahnutie cieľa stanoveného v článku 6 ods. 1 (článok 6 ods. 2).9. V národnom pláne bude podrobne opísaný monitorovací mechanizmus k navrhovanému plánu (článok 6 ods. 2).10. Národný plán stanoví záväzné predbežné ciele, podľa ktorých sa môže hodnotiť pokrok pri dosahovaní cieľa stanoveného v článku 6 ods. 1 (článok 6 ods. 2).11. Národný plán určí činnosť alebo činnosti, na ktoré sa plán vzťahuje (článok 6 ods. 2).12. Národný plán stanoví zníženie emisií, ktoré sa má dosiahnuť týmito činnosťami, zodpovedajúce tomu zníženiu, ktoré by sa malo dosiahnuť uplatnením limitných hodnôt emisií a/alebo hodnôt prchavých emisií podľa článku 5 ods. 2 a 3 a prílohy II (článok 6 ods. 2).13. Národný plán uvedie počet zariadení ovplyvnených plánom a ich celkové emisie a celkové emisie pre každú z činností (článok 6 ods. 2).14. Národný plán popíše rozsah nástrojov, pomocou ktorých sa dosiahnu jeho požiadavky, dôkaz o tom, že tieto nástroje budú vynútiteľné a podrobnosti o prostriedkoch, ktorými sa preukáže zhoda s plánom (článok 6 ods. 2).Kritériá pre preukázanie zlučiteľnosti s ostatnými platnými ustanoveniami smernice č. 1999/13/ES15. Národný plán určí potrebné opatrenia, ktoré boli alebo budú prijaté na zabezpečenie zhody zariadení, na ktoré sa vzťahuje plán s článkom 5 (s výnimkou odsekov 2 a/alebo 3, ak to plán umožňuje), článkami 8 a 9 a všetkými požiadavkami plánu najneskôr do 31. októbra 2007 (článok 4 ods. 1).16. Národný plán určí potrebné opatrenia, ktoré boli alebo budú prijaté na zabezpečenie toho, že zariadenia, na ktoré sa vzťahuje plán, budú zaregistrované alebo povolené najneskôr do 31. októbra 2007 (článok 4 ods. 2).17. Národný plán určí potrebné opatrenia, ktoré boli alebo budú prijaté na zabezpečenie toho, že zariadenia, na ktoré sa vzťahuje plán, splnia požiadavky na monitorovanie stanovené v článku 8.18. Národný plán určí potrebné opatrenia, ktoré boli alebo budú prijaté na zabezpečenie toho, že zariadenia, na ktoré sa vzťahuje plán, preukážu zhodu s limitnými hodnotami emisií a/alebo hodnotami prchavých emisií stanovených národným plánom v súlade s článkom 9.19. Národný plán určí potrebné opatrenia, ktoré boli alebo budú prijaté na zabezpečenie zhody zariadení, na ktoré sa vzťahuje plán, s článkom 10, ak sa zistí, že požiadavky smernice alebo plánu boli porušené.20. Národný plán popíše, aké reprezentatívne údaje by správy zaslané členským štátom a Komisii v súlade s článkom 11 mali obsahovať, aby v dostatočnej miere preukázali, že boli splnené požiadavky článku 6 (článok 11 ods. 2).21. Národný plán popíše potrebné opatrenia, ktoré boli alebo budú prijaté na zabezpečenie verejného prístupu k informáciám týkajúcim sa zariadení, na ktoré sa vzťahuje plán, v súlade s článkom 12.Kritériá pre preukázanie toho, že plán bude mať za následok ekvivalentné zníženie celoročných emisií22. Národný plán stanoví množstvo súčasných celoročných emisií zo zariadení, na ktoré sa vzťahuje plán.23. Národný plán stanoví rozsah zníženia celoročných emisií zo zariadení, na ktoré sa vzťahuje plán, ktoré sa dosiahlo uplatnením limitných hodnôt emisií pre odpadové plyny a/alebo hodnôt prchavých emisií podľa článku 5 ods. 2 a 3 a prílohy II.24. Národný plán číselne stanoví rozsah zníženia celoročných emisií zo zariadení, na ktoré sa vzťahuje plán, ktoré sa dosiahlo jeho realizáciou.25. Národný plán číselne preukáže, že zníženie podľa kritéria 24 je najmenej také veľké ako zníženie podľa kritéria 23.Kritériá pre hodnotenie prostriedkov, pomocou ktorých sa preukáže zhoda s plánom v súlade s kritériom 14 a článkom 6 ods. 226. Národný plán dokáže, že prostriedky, pomocou ktorých sa bude preukazovať zhoda s plánom, sú dostatočne silné, aby umožnili tretej strane overenie zhody.Minimálny prijateľný dôkaz pre kritériá 4 až 26Sú štyri hlavné oblasti, pre ktoré by mal byť poskytnutý dôkaz, zhrnuté takto:i) Členský štát predloží zoznam určených zariadení, na ktoré sa má vzťahovať národný plán, špecifikovaných aspoň podľa úrovne činnosti [tak, ako je stanovené v prílohe II(A) a najmä podľa Corinair/EMEP SNAP úroveň 2].ii) Členský štát predloží podrobnosti o tom, ako bude národný plán realizovať ich príslušný orgán, vrátane podrobností o:- určení príslušného orgánu,- stanovení časového meradla a jeho monitorovaní príslušným orgánom,- tom, ako budú príslušné orgány viesť záznamy o každom zariadení, na ktoré sa má vzťahovať národný plán,- tom, akým spôsobom sa na úrovni zariadenia budú viesť podrobné záznamy o činnostiach, ktorých sa to týka; prijaté opatrenia, hodiny, počas ktorých je zariadenie v prevádzke; limitné hodnoty emisií a/alebo hodnoty prchavých emisií a/alebo záväzné predbežné ciele, ktoré majú byť splnené; prostriedky monitorovania/preukázania zhody s limitnými hodnotami emisií a hodnotami prchavých emisií,- metódach monitorovania, oznamovania a preukazovania zhody s plánom. Členské štáty by mali využívať buď prístup založený na hmotnostnej bilancii v súlade s prílohou III, alebo meracie postupy pre hmotnostné koncentrácie a objemové prietokové rýchlosti v súlade s uznávanými medzinárodnými alebo európskymi normami. Ak členský štát navrhne alternatívny spôsob preukazovania, národný plán by mal poskytnúť dôkaz s porovnateľnou presnosťou.iii) Členský štát by mal predložiť súpis emisií zo všetkých zariadení ovplyvnených národným plánom. Členský štát poskytne dôkaz vo forme reprezentatívnych údajov a zdokumentovaných metodík, aby umožnil overenie vykazovaných emisií. Tento súpis musí byť vhodný na preukázanie zhody so smernicou a členský štát poskytne reprezentatívne výpočty znížení celoročných emisií vykazovaných podľa kritérií 23 a 24, aby umožnil nezávislé overenie metodík výpočtov.iv) Členský štát popíše, akým spôsobom sa národný plán, jeho ciele a pokrok urobený jednotlivými zariadeniami smerom k týmto cieľom, sprístupní verejnosti. Môžu sa vyskytnúť prípady, keď by určité informácie mohli byť pokladané za dôverné, a preto zatajené pred verejnosťou. Príklady zahrnujú:- totožnosť zariadení vojenského charakteru,- podrobnosti týkajúce sa niektorých zariadení, v ktorých ukazovatele objemu produkcie môžu byť z obchodného hľadiska citlivé, ako napríklad dodané množstvá rozpúšťadiel, prevádzková doba a objemové prietokové rýchlosti.--------------------------------------------------


title: Rozhodnutie Rady (EÚ) 2016/784 z 12. mája 2016 o pozícii, ktorá sa má prijať v mene Európskej únie v Spoločnom výbore EHP k zmene Protokolu 31 k Dohode o EHP o spolupráci v špecifických oblastiach mimo štyroch slobôd (rozpočtový riadok 04 03 01 03)

text:
                  20.5.2016

                  SK

                  Úradný vestník Európskej únie

                  L 131/70

            ROZHODNUTIE RADY (EÚ) 2016/784
      z 12. mája 2016
      o pozícii, ktorá sa má prijať v mene Európskej únie v Spoločnom výbore EHP k zmene Protokolu 31 k Dohode o EHP o spolupráci v špecifických oblastiach mimo štyroch slobôd (rozpočtový riadok 04 03 01 03)
      RADA EURÓPSKEJ ÚNIE,
      so zreteľom na Zmluvu o fungovaní Európskej únie, a najmä na jej články 46 a 48 v spojení s článkom 218 ods. 9,
      so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
      so zreteľom na návrh Európskej komisie,
      keďže:

                  (1)

                  Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

                  (2)

                  Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, Protokol 31 k Dohode o EHP (ďalej len „Protokol 31“).

                  (3)

                  Protokol 31 obsahuje osobitné ustanovenia o spolupráci v špecifických oblastiach mimo štyroch slobôd.

                  (4)

                  Je vhodné pokračovať v spolupráci zmluvných strán Dohody o EHP tak, aby zahŕňala spoluprácu týkajúcu sa voľného pohybu pracovníkov, koordinácie systémov sociálneho zabezpečenia, ako aj opatrení vzťahujúcich sa na migrantov vrátane migrantov z tretích krajín.

                  (5)

                  Protokol 31 by sa preto mal zmeniť s cieľom umožniť pokračovanie tejto rozšírenej spolupráce po 31. decembri 2015.

                  (6)

                  Pozícia Únie v Spoločnom výbore EHP by preto mala byť založená na pripojenom návrhu rozhodnutia,

            PRIJALA TOTO ROZHODNUTIE:
      Článok 1
      Pozícia, ktorá sa má prijať v mene Únie v Spoločnom výbore EHP k navrhovanej zmene Protokolu 31 k Dohode o EHP o spolupráci v špecifických oblastiach mimo štyroch slobôd, je založená na návrhu rozhodnutia Spoločného výboru EHP pripojenom k tomuto rozhodnutiu.
      Článok 2
      Toto rozhodnutie nadobúda účinnosť dňom jeho prijatia.

         V Bruseli 12. mája 2016

               Za Radu

               predsedníčka

            F. MOGHERINI

         (1)  Ú. v. ES L 305, 30.11.1994, s. 6.

         (2)  Ú. v. ES L 1, 3.1.1994, s. 3.

         NÁVRH
         ROZHODNUTIE SPOLOČNÉHO VÝBORU EHP č. …/2016
         z …,
         ktorým sa mení Protokol 31 k Dohode o EHP o spolupráci v špecifických oblastiach mimo štyroch slobôd
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,
         keďže:

                     (1)

                     Je vhodné rozšíriť spoluprácu zmluvných strán Dohody o EHP tak, aby zahŕňala spoluprácu týkajúcu sa voľného pohybu pracovníkov, koordinácie systémov sociálneho zabezpečenia, ako aj opatrení vzťahujúcich sa na migrantov vrátane migrantov z tretích krajín.

                     (2)

                     Protokol 31 k Dohode o EHP by sa preto mal zmeniť s cieľom umožniť túto rozšírenú spoluprácu od 1. januára 2016,

               PRIJAL TOTO ROZHODNUTIE:
         Článok 1
         V odsekoch 5 a 13 článku 5 Protokolu 31 k Dohode o EHP sa slová „a 2015“ nahrádzajú slovami „2015 a 2016“.
         Článok 2
         Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP (*).
         Uplatňuje sa od 1. januára 2016.
         Článok 3
         Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

            V Bruseli

                  Za Spoločný výbor EHP

                  predseda

                  Tajomníci

                  za Spoločný výbor EHP

            (*)  [Ústavné požiadavky neboli oznámené.] [Ústavné požiadavky boli oznámené.]


title: Rozhodnutie Európskeho parlamentu (EÚ) 2015/1640 z 29. apríla 2015 o účtovnej závierke Európskeho strediska pre rozvoj odborného vzdelávania za rozpočtový rok 2013

text:
               30.9.2015

               SK

               Úradný vestník Európskej únie

               L 255/181

      ROZHODNUTIE EURÓPSKEHO PARLAMENTU (EÚ) 2015/1640
      z 29. apríla 2015
      o účtovnej závierke Európskeho strediska pre rozvoj odborného vzdelávania za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho strediska pre rozvoj odborného vzdelávania za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky Európskeho strediska pre rozvoj odborného vzdelávania za rozpočtový rok 2013 spolu s odpoveďami strediska (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória stredisku za plnenie rozpočtu za rozpočtový rok 2013 (05304/2015 – C8-0054/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

                  —

                  so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania (5), a najmä na jeho článok 12a,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (7), a najmä na jeho článok 108,

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A8-0079/2015),

         1.

            berie na vedomie konečnú ročnú účtovnú závierku Európskeho strediska pre rozvoj odborného vzdelávania v podobe uvedenej v prílohe ku správe Dvora audítorov;

         2.

            schvaľuje účtovnú závierku Európskeho strediska pre rozvoj odborného vzdelávania za rozpočtový rok 2013;

         3.

            poveruje svojho predsedu, aby postúpil toto rozhodnutie riaditeľovi Európskeho strediska pre rozvoj odborného vzdelávania, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 442, 10.12.2014, s. 42.

         (2)  Pozri poznámku pod čiarou č. 1.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. ES L 39, 13.2.1975, s. 1.

         (6)  Ú. v. ES L 357, 31.12.2002, s. 72.

         (7)  Ú. v. EÚ L 328, 7.12.2013, s. 42.


title: Rozhodnutie Európskeho parlamentu (EÚ) 2015/1659 z 29. apríla 2015 o absolutóriu za plnenie rozpočtu Európskeho inštitútu pre rodovú rovnosť za rozpočtový rok 2013

text:
               30.9.2015

               SK

               Úradný vestník Európskej únie

               L 255/249

      ROZHODNUTIE EURÓPSKEHO PARLAMENTU (EÚ) 2015/1659
      z 29. apríla 2015
      o absolutóriu za plnenie rozpočtu Európskeho inštitútu pre rodovú rovnosť za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho inštitútu pre rodovú rovnosť za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky Európskeho inštitútu pre rodovú rovnosť za rozpočtový rok 2013 spolu s odpoveďami inštitútu (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória inštitútu za plnenie rozpočtu za rozpočtový rok 2013 (05304/2015 – C8-0054/2015),

                  —

                  so zreteľom na článok 319 Zmluvy o fungovaní Európskej únii,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 1922/2006 z 20. decembra 2006 o zriadení Európskeho inštitútu pre rodovú rovnosť (5), a najmä na jeho článok 15,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (7), a najmä na jeho článok 108,

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu a stanovisko Výboru pre práva žien a rodovú rovnosť (A8-0098/2015),

         1.

            udeľuje absolutórium riaditeľke Európskeho inštitútu pre rodovú rovnosť za plnenie rozpočtu inštitútu za rozpočtový rok 2013;

         2.

            uvádza svoje poznámky v priloženom uznesení;

         3.

            poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľke Európskeho inštitútu pre rodovú rovnosť, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 442, 10.12.2014, s. 167.

         (2)  Pozri poznámku pod čiarou č. 1.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. EÚ L 403, 30.12.2006, s. 9.

         (6)  Ú. v. ES L 357, 31.12.2002, s. 72.

         (7)  Ú. v. EÚ L 328, 7.12.2013, s. 42.


title: Rozhodnutie Rady (EÚ) 2017/1789 z 25. septembra 2017, ktorým sa zrušuje rozhodnutie 2009/415/ES o existencii nadmerného deficitu v Grécku

text:
               4.10.2017

               SK

               Úradný vestník Európskej únie

               L 256/5

         ROZHODNUTIE RADY (EÚ) 2017/1789
   z 25. septembra 2017,
   ktorým sa zrušuje rozhodnutie 2009/415/ES o existencii nadmerného deficitu v Grécku
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 126 ods. 12,
   so zreteľom na odporúčanie Európskej komisie,
   keďže:

               (1)

               Rada na základe odporúčania Komisie prijala 27. apríla 2009 rozhodnutie Rady 2009/415/ES (1) v súlade s článkom 104 ods. 6 Zmluvy o založení Európskeho spoločenstva (ZES), v ktorom rozhodla, že v Grécku existuje nadmerný deficit. Rada poukázala na to, že celkový deficit verejných financií dosiahol v roku 2007 3,5 % HDP, čím prekročil referenčnú hodnotu 3 % HDP stanovenú v zmluve, a podľa odhadov mal byť v roku 2008 na úrovni 3,6 % HDP (bez jednorazových opatrení alebo na úrovni 3,4 % HDP vrátane jednorazových opatrení). Podľa prognózy mal celkový deficit verejných financií v roku 2009 dosiahnuť 4,4 % HDP (alebo 3,7 % HDP vrátane jednorazových príjmov). Hrubý verejný dlh bol v roku 2007 na úrovni 94,8 % HDP a v roku 2008 na úrovni 94,6 % HDP, čiže vysoko nad referenčnou hodnotou 60 % stanovenou v zmluve. Podľa predbežnej prognózy Komisie z januára 2009 sa predpokladalo, že pomer verejného dlhu k HDP sa ďalej zvýši na 96,3 % HDP v roku 2009 a na 98,5 % HDP v roku 2010.

               (2)

               Na základe odporúčania Komisie Rada 27. apríla 2009 v súlade s článkom 104 ods. 7 ZES a článkom 3 ods. 4 nariadenia Rady (ES) č. 1467/97 (2) adresovala Grécku odporúčanie, aby nadmerný deficit napravilo najneskôr do roku 2010 tým, že vierohodným a udržateľným spôsobom zníži deficit verejných financií pod 3 % HDP. Rada na tento účel stanovila lehotu do 27. októbra 2009, dokedy mala grécka vláda prijať účinné opatrenia.

               (3)

               V súlade s článkom 126 ods. 8 Zmluvy o fungovaní Európskej únie (ZFEÚ) Rada 30. novembra 2009 zistila, že Grécko zatiaľ neprijalo účinné opatrenia, a preto v nadväznosti na odporúčanie Komisie Rada 16. februára 2010 upozornila Grécko v súlade s článkom 126 ods. 9 ZFEÚ, aby prijalo opatrenia na nápravu nadmerného deficitu najneskôr do roku 2012. Rada zároveň stanovila lehotu na prijatie účinných opatrení do 15. mája 2010.

               (4)

               Veľmi vážne zhoršenie finančnej situácie gréckej vlády viedlo členské štáty, ktorých menou je euro, k tomu, aby na žiadosť Grécka v roku 2010 prijali rozhodnutie o poskytnutí stabilizačnej podpory Grécku s cieľom zabezpečiť finančnú stabilitu eurozóny ako celku, a to v spojení s viacstrannou pomocou poskytnutou Medzinárodným menovým fondom. Podpora poskytovaná členskými štátmi, ktorých menou je euro, nadobudla v marci 2012 podobu úveru z Európskeho nástroja finančnej stability.

               (5)

               Podľa článku 126 ods. 9 a článku 136 ZFEÚ Rada 10. mája 2010 prijala rozhodnutie 2010/320/EÚ (3), ktorým sa Grécko vyzýva k posilneniu a prehĺbeniu fiškálneho dohľadu a ktorým sa upozorňuje, aby prijalo opatrenia na zníženie deficitu považované za nevyhnutné na nápravu nadmerného deficitu najneskôr do roku 2014.

               (6)

               Rozhodnutie 2010/320/EÚ bolo niekoľkokrát podstatne zmenené. Dňa 12. júla 2011 bolo prepracované rozhodnutím Rady 2011/734/EÚ (4). Následne bolo rozhodnutie 2011/734/EÚ v období od 8. novembra 2011 do decembra 2012 niekoľkokrát podstatne zmenené (5).

               (7)

               Grécko 8. júla 2015 požiadalo o finančnú pomoc z Európskeho mechanizmu pre stabilitu (ďalej len „EMS“) vo forme trojročného úveru a 12. júla 2015 bola v zásade dosiahnutá dohoda o poskytnutí úveru Grécku do výšky až 86 000 miliónov EUR.

               (8)

               V súlade s nariadením Európskeho parlamentu a Rady (EÚ) č. 472/2013 (6), a najmä jeho článkom 7, musí členský štát žiadajúci o finančnú pomoc z EMS vypracovať program makroekonomických úprav (ďalej len „program“) a predložiť ho Rade na schválenie. Tento program by mal zabezpečiť prijatie súboru reforiem potrebných na zlepšenie udržateľnosti verejných financií a regulačného prostredia.

               (9)

               Gréckom vypracovaný program bol schválený vykonávacím rozhodnutím Rady (EÚ) 2015/1411 (7). Memorandum o porozumení týkajúce sa podmienenosti osobitnej hospodárskej politiky medzi Komisiou, konajúcou v mene EMS, a gréckymi orgánmi bolo podpísané 19. augusta 2015.

               (10)

               Na základe odporúčania Komisie Rada 19. augusta 2015 prijala rozhodnutie (EÚ) 2015/1410 (8) podľa článku 126 ods. 9 ZFEÚ a upozornila Grécko, aby prijalo opatrenia na zníženie deficitu považované za nevyhnutné na nápravu situácie nadmerného deficitu najneskôr do roku 2017.

               (11)

               V súlade s článkom 10 ods. 2 písm. a) nariadenia (EÚ) č. 472/2013 bolo Grécko oslobodené od osobitného podávania správ v rámci postupu pri nadmernom deficite a podávalo správy v rámci programu.

               (12)

               Grécko v júni 2016 úspešne absolvovalo prvé preskúmanie programu. Euroskupina 15. júna 2017 privítala, že Grécko vykonáva predchádzajúce opatrenia na účely druhého preskúmania, čím pripravilo podmienky na ukončenie tohto preskúmania. Na stretnutiach Euroskupiny z 24. mája 2016 a 15. júna 2017 sa dospelo k objasneniu opatrení, ktoré by sa po úspešnom ukončení programu mali v prípade potreby prijať v záujme zabezpečenia udržateľnosť gréckeho dlhu.

               (13)

               V súlade s článkom 4 Protokolu (č. 12) o postupe pri nadmernom deficite, ktorý je pripojený k Zmluve o Európskej únii a ZFEÚ, Komisia poskytuje údaje na účely uplatňovania tohto postupu. Ako súčasť uplatňovania uvedeného protokolu majú členské štáty oznamovať údaje o deficite verejných financií a verejnom dlhu, ako aj o iných súvisiacich ukazovateľoch dvakrát ročne, a to do 1. apríla a do 1. októbra, v súlade s článkom 3 nariadenia Rady (ES) č. 479/2009 (9).

               (14)

               Rada prijme rozhodnutia o zrušení rozhodnutí o existencii nadmerného deficitu na základe oznámených údajov. Rozhodnutie o existencii situácie nadmerného deficitu by sa okrem toho malo zrušiť len vtedy, ak Komisia vo svojich prognózach uvádza, že deficit v prognózovanom období neprekročí referenčnú hodnotu 3 % HDP stanovenú v zmluve (10).

               (15)

               Na základe údajov, ktoré poskytla Komisia (Eurostat) v súlade s článkom 14 nariadenia (ES) č. 479/2009 v nadväznosti na oznámenie Grécka z apríla 2017, prvého preskúmania programu a prognózy Komisie z jari 2017 možno prijať tieto závery:

                           —

                           Od roku 2009, keď deficit dosiahol vrchol na úrovni 15,1 % HDP, sa saldo verejných financií postupne zlepšovalo, keď sa deficit v roku 2015 znížil na 5,9 % (3,2 % HDP bez čistého vplyvu vládnych intervencií súvisiacich s podporou finančného sektora podľa údajov Eurostatu), a napokon dosiahlo v roku 2016 prebytok 0,7 % HDP (11). Zníženie deficitu bolo celkovo stimulované v rovnakej miere obmedzením výdavkov i konsolidáciou verejných príjmov.

                           —

                           Vzhľadom na fiškálny balík prijatý v kontexte prvého preskúmania, ktorého výnosy majú podľa prognózy dosiahnuť 3 % HDP v roku 2018, a opatrenia schválené v rámci druhého preskúmania s cieľom čiastočne vyvážiť vplyvy zavedenia vnútroštátneho systému príjmov zo sociálnej solidarity na rozpočet, dosiahne podľa prognózy Komisie z jari 2017 deficit úroveň 1,2 % HDP v roku 2017 a za predpokladu nezmenenej politiky sa v roku 2018 dosiahne prebytok na úrovni 0,6 % HDP. Očakáva sa, že opatrenia uvedené v strednodobej fiškálnej stratégii na obdobie rokov 2018 – 2021, ktorú grécke orgány prijali v máji 2017, t. j. po dátume uzávierky uvedenom v prognóze Komisie z jari 2017, zlepšia fiškálne výsledky prognózované na rok 2018, ako aj strednodobé výsledky. Deficit by teda mal počas prognózovaného obdobia zostať pod referenčnou hodnotou 3 % HDP stanovenou v zmluve.

                           —

                           Vzhľadom na veľké rozpočtové deficity, klesajúci nominálny HDP a finančnú podporu bankovému sektoru sa pomer verejného dlhu k HDP Grécka zvýšil zo 109,4 % v roku 2008 (12) na 179,0 % v roku 2016, a to aj napriek výraznej reštrukturalizácii dlhu v roku 2012. Konkrétne sa pomer verejného dlhu k HDP Grécka zvýšil zo 177,4 % v roku 2015 na 179,0 % v roku 2016, keďže sa fiškálny prebytok v roku 2016 čiastočne použil na vytvorenie nevyhnutných hotovostných rezerv. Toto zvýšenie takisto súviselo s ďalším zosúladením dlhu a deficitu v dôsledku vyrovnávania nedoplatkov, ktoré neboli v súlade s pravidlami štatistiky zahrnuté do dlhu verejných financií. Keďže sa pokračuje v programe vyrovnávania nedoplatkov, predpokladá sa, že pomer verejného dlhu k HDP sa v roku 2017 celkovú udrží na nezmenenej úrovni, ale v roku 2018 sa podľa očakávaní zníži na 174,6 % HDP vzhľadom na fiškálny prebytok a priaznivé cyklické podmienky.

               (16)

               Po tom, ako Komisia (Eurostat) v apríli 2017 uverejnila fiškálne výsledky Grécka za rok 2016, a na základe prognózy Komisie z jari 2017, Grécko spĺňa podmienky na to, aby Rada zrušila svoje rozhodnutie o existencii nadmerného deficitu v Grécku. Zároveň sa na stretnutí Euroskupiny konanom 15. júna 2017 prediskutovali viaceré prvky vrátane strednodobej fiškálnej trajektórie, ktoré sú dôležité pre odporúčanie Komisie, aby Rada zrušila svoje rozhodnutie o existencii nadmerného deficitu v Grécku.

               (17)

               Od roku 2017, čo je rok nasledujúci po náprave nadmerného deficitu, sa Grécko nachádza v preventívnej časti Paktu stability a rastu, pričom bude naďalej podliehať monitorovaniu podľa programu počas obdobia končiaceho sa v polovici roka 2018. Potom by sa Grécko malo primeraným tempom približovať k svojmu strednodobému rozpočtovému cieľu, a to vrátane dodržiavania referenčnej hodnoty pre výdavky, a spĺňať dlhové kritérium v súlade s článkom 2 ods. 1a) nariadenia (ES) č. 1467/97.

               (18)

               V súlade s článkom 126 ods. 12 ZFEÚ sa má rozhodnutie Rady o existencii nadmerného deficitu zrušiť, ak sa podľa názoru Rady v príslušnom členskom štáte nadmerný deficit napravil.

               (19)

               Podľa názoru Rady bol nadmerný deficit v Grécku napravený, a preto by sa rozhodnutie 2009/415/ES malo zrušiť,

         PRIJALA TOTO ROZHODNUTIE:
   Článok 1
   Z celkového posúdenia vyplýva, že situácia nadmerného deficitu v Grécku sa napravila.
   Článok 2
   Rozhodnutie 2009/415/ES sa týmto zrušuje.
   Článok 3
   Toto rozhodnutie je určené Helénskej republike.

      V Bruseli 25. septembra 2017

            Za Radu

            predseda

         M. MAASIKAS

      (1)  Rozhodnutie Rady 2009/415/ES z 27. apríla 2009 o existencii nadmerného deficitu v Grécku (Ú. v. EÚ L 135, 30.5.2009, s. 21).

      (2)  Nariadenie Rady (ES) č. 1467/97 zo 7. júla 1997 o urýchľovaní a objasňovaní vykonania postupu pri nadmernom schodku (Ú. v. ES L 209, 2.8.1997, s. 6).

      (3)  Rozhodnutie Rady 2010/320/EÚ z 8. júna 2010, ktorým sa Grécko vyzýva k posilneniu a prehĺbeniu fiškálneho dohľadu a ktorým sa upozorňuje, aby prijalo opatrenia na zníženie deficitu považované za nevyhnutné na odstránenie nadmerného deficitu (Ú. v. EÚ L 145, 11.6.2010, s. 6).

      (4)  Rozhodnutie Rady 2011/734/EÚ z 12. júla 2011, ktorým sa Grécko vyzýva k posilneniu a prehĺbeniu fiškálneho dohľadu a ktorým sa upozorňuje, aby prijalo opatrenia na zníženie deficitu považované za nevyhnutné na odstránenie nadmerného deficitu (prepracované znenie) (Ú. v. EÚ L 296, 15.11.2011, s. 38).

      (5)  Rozhodnutie Rady 2011/791/EÚ z 8. novembra 2011, ktorým sa mení a dopĺňa rozhodnutie Rady 2011/734/EÚ, ktorým sa Grécko vyzýva k posilneniu a prehĺbeniu fiškálneho dohľadu a ktorým sa Grécko upozorňuje, aby prijalo opatrenia na zníženie deficitu považované za nevyhnutné na odstránenie nadmerného deficitu (Ú. v. EÚ L 320, 3.12.2011, s. 28), rozhodnutie Rady 2012/211/EÚ z 13. marca 2012, ktorým sa mení a dopĺňa rozhodnutie 2011/734/EÚ, ktorým sa Grécko vyzýva na posilnenie a prehĺbenie fiškálneho dohľadu a ktorým sa upozorňuje, aby prijalo opatrenia na zníženie deficitu považované za nevyhnutné na odstránenie nadmerného deficitu(Ú. v. EÚ L 113, 25.4.2012, s. 8), rozhodnutie Rady 2013/6/EÚ zo 4. decembra 2012, ktorým sa mení a dopĺňa rozhodnutie Rady 2011/734/EÚ, ktorým sa Grécko vyzýva k posilneniu a prehĺbeniu fiškálneho dohľadu a ktorým sa upozorňuje, aby prijalo opatrenia na zníženie deficitu považované za nevyhnutné na odstránenie nadmerného deficitu (Ú. v. EÚ L 4, 9.1.2013, s. 40).

      (6)  Nariadenie Európskeho parlamentu a Rady (EÚ) č. 472/2013 z 21. mája 2013 o sprísnení hospodárskeho a rozpočtového dohľadu nad členskými štátmi v eurozóne, ktoré majú závažné ťažkosti v súvislosti so svojou finančnou stabilitou, alebo im takéto ťažkosti hrozia (Ú. v. EÚ L 140, 27.5.2013, s. 1).

      (7)  Vykonávacie rozhodnutie Rady (EÚ) 2015/1411 z 19. augusta 2015, ktorým sa schvaľuje program makroekonomických úprav Grécka (Ú. v. EÚ L 219, 20.8.2015, s. 12). Vykonávacie rozhodnutie (EÚ) 2015/1411 bolo znovu uverejnené vo všetkých úradných jazykoch v Ú. v. EÚ L 91, 7.4.2016, s. 27.

      (8)  Rozhodnutie Rady (EÚ) 2015/1410 z 19. augusta 2015, ktorým sa upozorňuje Grécko, aby prijalo opatrenia na zníženie deficitu považované za nevyhnutné na odstránenie nadmerného deficitu (Ú. v. EÚ L 219, 20.8.2015, s. 8). Rozhodnutie (EÚ) 2015/1410 bolo znovu uverejnené vo všetkých úradných jazykoch v Ú. v. EÚ L 91, 7.4.2016, s. 18.

      (9)  Nariadenie Rady (ES) č. 479/2009 z 25. mája 2009 o uplatňovaní Protokolu o postupe pri nadmernom schodku, ktorý tvorí prílohu Zmluvy o založení Európskeho spoločenstva (Ú. v. EÚ L 145, 10.6.2009, s. 1).

      (10)  V súlade so „Špecifikáciami implementácie Paktu stability a rastu a usmerneniami k forme a obsahu programov stability a konvergenčných programov“, ktoré Hospodársky a finančný výbor schválil 15. mája 2017. Pozri: http://data.consilium.europa.eu/doc/document/ST-9344-2017-INIT/en/pdf.

      (11)  Podľa údajov poskytnutých Eurostatom primárne saldo verejných financií dosiahlo v roku 2016 úroveň 3,9 % HDP. V zmysle vymedzenia uvedeného v programe bolo primárne saldo na úrovni 4,2 % HDP. Vo vymedzení uvedenom v programe nie sú zahrnuté jednorazové náklady na rekapitalizáciu bánk, výdavky súvisiace s migráciou bez transferov Únie, transfery týkajúce sa rozhodnutí členských štátov, ktorých menou je euro, pokiaľ ide o príjmy centrálnych bánk eurozóny (zisky ekvivalentné SMP a ANFA), a časť výnosov z privatizácie, ale zahŕňa zmenu objemu nevyplatených nespracovaných vrátení dane.

      (12)  Pomer verejného dlhu k HDP za rok 2008 bol revidovaný smerom nahor z pôvodne zverejnenej hodnoty 94,6 % HDP v dôsledku štatistických revízií, ktoré mali vplyv na dlh verejných financií aj HDP.


title: Rozhodnutie Komisie z 30. apríla 1998, ktoré sa týka uzavretia, v mene Európskeho spoločenstva uhlia a ocele a Európskeho spoločenstva pre atómovú energiu, Dočasnej dohody medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Uzbeckou republikou na strane druhej o obchode a obchodných záležitostiach

text:
Dôležité právne oznámenie

|

31998D0343

Úradný vestník L 153 , 27/05/1998 S. 0017 - 0017

		Rozhodnutie Komisiez 30. apríla 1998,ktoré sa týka uzavretia, v mene Európskeho spoločenstva uhlia a ocele a Európskeho spoločenstva pre atómovú energiu, Dočasnej dohody medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Uzbeckou republikou na strane druhej o obchode a obchodných záležitostiach(98/343/ESUO, Euratom)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva uhlia a ocele, najmä na prvý odsek jej článku 95,so zreteľom na Zmluvu o založení Európskeho spoločenstva pre atómovú energiu, najmä na druhý odsek jej článku 101,keďže do nadobudnutia platnosti Dohody o partnerstve a spolupráci, podpísanej v Bruseli 21. júna 1996, je potrebné schváliť Dočasnú dohodu, podpísanú v Bruseli 14. novembra 1996, medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Uzbeckou republikou na strane druhej o obchode a obchodných záležitostiach;keďže uzavretie dočasnej dohody je potrebné na dosiahnutie cieľov spoločenstva stanovených v článkoch 2 a 3 Zmluvy o založení Európskeho spoločenstva uhlia a ocele a keďže Zmluva neupravuje všetky prípady, ktoré sú predmetom rozhodnutia;po konzultácii s Poradným výborom a so súhlasom a po schválení Radou 26. januára 1998,ROZHODLA TAKTO:Článok 1Dočasná dohoda medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Uzbeckou republikou na strane druhej o obchode a obchodných záležitostiach sa spolu s protokolom a deklaráciami týmto schvaľuje v mene Európskeho spoločenstva uhlia a ocele a Európskeho spoločenstva pre atómovú energiu.Tieto znenia sú priložené k tomuto rozhodnutiu [1].Článok 2Predseda Komisie vykoná oznámenie stanovené v článku 32 dočasnej dohody v mene Európskeho spoločenstva uhlia a ocele a Európskeho spoločenstva pre atómovú energiu.V Bruseli 30. apríla 1998Za KomisiuHans Van Den Broekčlen Komisie[1] Ú. v. ES L 43, 14.2.1998, s. 2 a 12.--------------------------------------------------


title: Rozhodnutie Európskeho parlamentu (EÚ) 2017/1641 z 27. apríla 2017 o účtovnej závierke Prekladateľského strediska pre orgány Európskej únie za rozpočtový rok 2015

text:
               29.9.2017

               SK

               Úradný vestník Európskej únie

               L 252/175

         ROZHODNUTIE EURÓPSKEHO PARLAMENTU (EÚ) 2017/1641
   z 27. apríla 2017
   o účtovnej závierke Prekladateľského strediska pre orgány Európskej únie za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Prekladateľského strediska pre orgány Európskej únie za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Prekladateľského strediska pre orgány Európskej únie za rozpočtový rok 2015 spolu s odpoveďou strediska (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória stredisku za plnenie rozpočtu za rozpočtový rok 2015 (05873/2017 – C8-0054/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (ES) č. 2965/94 z 28. novembra 1994 o zriadení Prekladateľského strediska pre inštitúcie Európskej únie (4), a najmä na jeho článok 14,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (5), a najmä na jeho článok 108,

               —

               so zreteľom na článok 94 rokovacieho poriadku a prílohu IV k nemu,

               —

               so zreteľom na správu Výboru pre kontrolu rozpočtu (A8-0075/2017),

               1.

               schvaľuje účtovnú závierku Prekladateľského strediska pre orgány Európskej únie za rozpočtový rok 2015;

               2.

               poveruje svojho predsedu, aby postúpil toto rozhodnutie riaditeľke Prekladateľského strediska pre orgány Európskej únie, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 27.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. ES L 314, 7.12.1994, s. 1.

      (5)  Ú. v. EÚ L 328, 7.12.2013, s. 42.


title: Rozhodnutie Európskeho parlamentu (EÚ) 2017/1677 z 27. apríla 2017 o účtovnej závierke Európskeho orgánu pre poisťovníctvo a dôchodkové poistenie zamestnancov za rozpočtový rok 2015

text:
               29.9.2017

               SK

               Úradný vestník Európskej únie

               L 252/242

         ROZHODNUTIE EURÓPSKEHO PARLAMENTU (EÚ) 2017/1677
   z 27. apríla 2017
   o účtovnej závierke Európskeho orgánu pre poisťovníctvo a dôchodkové poistenie zamestnancov za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho orgánu pre poisťovníctvo a dôchodkové poistenie zamestnancov za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Európskeho orgánu pre poisťovníctvo a dôchodkové poistenie zamestnancov za rozpočtový rok 2015 spolu s odpoveďou orgánu (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória orgánu za plnenie rozpočtu za rozpočtový rok 2015 (05873/2017 – C8-0073/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (EÚ) č. 1094/2010 z 24. novembra 2010, ktorým sa zriaďuje Európsky orgán dohľadu (Európsky orgán pre poisťovníctvo a dôchodkové poistenie zamestnancov) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/79/ES (4), a najmä na jeho článok 64,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (5), a najmä na jeho článok 108,

               —

               so zreteľom na článok 94 rokovacieho poriadku a prílohu IV k nemu,

               —

               so zreteľom na správu Výboru pre kontrolu rozpočtu a stanovisko Výboru pre hospodárske a menové veci (A8-0101/2017),

               1.

               schvaľuje účtovnú závierku Európskeho orgánu pre poisťovníctvo a dôchodkové poistenie zamestnancov za rozpočtový rok 2015;

               2.

               poveruje svojho predsedu, aby postúpil toto rozhodnutie výkonnému riaditeľovi Európskeho orgánu pre poisťovníctvo a dôchodkové poistenie zamestnancov, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 107.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 331, 15.12.2010, s. 48.

      (5)  Ú. v. EÚ L 328, 7.12.2013, s. 42.


title: Rozhodnutie Komisie z  19. decembra 2012 , ktorým sa mení a dopĺňa rozhodnutie z  30. júla 2010 , pokiaľ ide o jeho uplatniteľnosť a zloženie fóra na vysokej úrovni pre zlepšenie fungovania potravinového reťazca

text:
               21.12.2012

               SK

               Úradný vestník Európskej únie

               C 396/17

         ROZHODNUTIE KOMISIE
   z 19. decembra 2012,
   ktorým sa mení a dopĺňa rozhodnutie z 30. júla 2010, pokiaľ ide o jeho uplatniteľnosť a zloženie fóra na vysokej úrovni pre zlepšenie fungovania potravinového reťazca
   2012/C 396/06
   EURÓPSKA KOMISIA,
   so zreteľom na Zmluvu o fungovaní Európskej únie,
   keďže:

               (1)

               Rozhodnutie Komisie z 30. júla 2010, ktorým sa zriaďuje fórum na vysokej úrovni pre zlepšenie fungovania potravinového reťazca (1), je uplatniteľné do 31. decembra 2012.

               (2)

               Fórum prispieva ku konkurencieschopnosti v rámci agropotravinárskeho hodnotového reťazca EÚ tým, že sleduje vykonávanie odporúčaní skupiny na vysokej úrovni pre konkurencieschopnosť agropotravinárskeho priemyslu a tiež iniciatív, ktoré navrhla Komisia vo svojom oznámení „Lepšie fungovanie potravinového reťazca v Európe“ (2). Fórum odporučilo vykonanie ďalších cielených opatrení. Na tieto iniciatívy je potrebné nadviazať. Fórum na vysokej úrovni pre zlepšenie fungovania potravinového reťazca by preto malo vyvíjať činnosť aj po 31. decembri 2012.

               (3)

               Na uľahčenie výmeny osvedčených postupov a rozšírenie dosahu tohto fóra by sa členská základňa fóra mala rozšíriť o vnútroštátne orgány zo všetkých členských štátov. V záujme zabezpečenia vyváženého zastúpenia zainteresovaných strán by sa na základe verejnej výzvy na predloženie žiadostí malo preskúmať zastúpenie organizácií zo súkromného sektora,

         PRIJALA TOTO ROZHODNUTIE:
   Jediný článok
   Rozhodnutie z 30. júla 2010 sa mení a dopĺňa takto:

               1.

               Článok 4 sa mení a dopĺňa takto:

                           a)

                           Odsek 1 sa nahrádza takto:
                           „1.   Fórum tvorí najviac 50 členov.“

                           b)

                           Odsek 3 sa nahrádza takto:
                           „3.   Orgány členských štátov nominujú svojho zástupcu do prípravnej skupiny uvedenej v článku 5 ods. 2.
                           Ostatných členov vymenúva generálny riaditeľ Generálneho riaditeľstva pre podnikanie a priemysel z radov organizácií, ktoré majú odbornú spôsobilosť v oblastiach uvedených v článku 2 a článku 3 a ktoré reagovali na výzvu na predloženie žiadostí. Uvedené organizácie nominujú svojich zástupcov vo fóre a v prípravnej skupine uvedenej v článku 5 ods. 2.
                           Komisia môže odmietnuť zástupcu nominovaného organizáciou, ak sa na základe odôvodnených dôvodov stanovených pri zriaďovaní skupiny alebo v rokovacom poriadku skupiny domnieva, že nominácia nie je vhodná. V takýchto prípadoch sa príslušná organizácia vyzve, aby vymenovala iného zástupcu.“

               2.

               Článok 7 sa nahrádza takto:
               „Článok 7
               Uplatniteľnosť
               Toto rozhodnutie sa uplatňuje do 31. decembra 2014.“

      V Bruseli 19. decembra 2012

            Za Komisiu

         Antonio TAJANI

            podpredseda

      (1)  Ú. v. EÚ C 210, 3.8.2010, s. 4.

      (2)  KOM(2009) 591 z 28.10.2009.